מימל

אמיל (מימל) ירון (15 באוגוסט 1941 - 19 באוגוסט 2016) היה צלם עיתונות וספורט חיפאי.<ref></ref> היה צלם הבית של מועדון הכדורגל מכבי חיפה.

תצלומי העיתונות והספורט שלו הופיעו בעיתוני הארץ. הוא היה דמות מוכרת בחיפה, ליווה את קבוצות הכדורגל של מכבי חיפה והפועל חיפה במרבית ממשחקי הבית שלהן, וצילם אותן במשך כ-55 שנה.<ref name=":4"></ref>

== ביוגרפיה ==
מימל נולד בעיר אוג'דה שבמרוקו, ולו 8 אחים ואחיות. אביו היה צורף. ב-1948 בעקבות פרעות כנגד היהודים ברח יחד עם משפחתו המורחבת לאלג'יר ומשם ככל הנראה באניית ההעפלה מרתון דרך מרסיי לארץ ישראל.<ref name=":2" />

כשהגיע לארץ ישראל קיבל את השם חיים בן סימון. רק כעבור שנים ביקש לשוב לשמו המקורי אמיל, ואת הבן סימון הפך מאוחר יותר לירון.
מלגת לימודי ציור ע"ש אלינור רוזוולט
בישראל הוצע למשפחה להתיישב בתחילה במעברה ברעננה, אך הוריו ביקשו לגור בחיפה ליד בית כנסת, וכך עברה המשפחה להתגורר בשכונת ואדי סאליב בחיפה. בתור ילד היה חלק מ"מועדון העתיד" שפעל באזור מגוריו,<ref></ref><ref name=":3" />שם שיחק כדורגל וגם נחשף לכישרון הציור שלו. כנער נהג לצייר. ראש העיר חיפה אבא חושי ארגן לו מלגה על שם אלינור רוזוולט, והוא היה אמור לצאת ללמוד ציור בארצות הברית, אבל אביו התנגד לכך.<ref name=":1" />

ב-1959, בגיל 18 נכח מימל באירועי ואדי סאליב והנציח את המהומות שהתרחשו בשכונה, באירועים חבר לדוד בן הרוש מארגן המהומות. מאוחר יותר ציודו הוחרם והוא ואף נעצר על ידי המשטרה.<ref></ref><ref name=":1" /><ref name=":2" /> אורי אבנרי מההעיתון "העולם הזה" פעל לשחרורו והעיד כי הוא צילם עבורו את התמונות.<ref name=":0" /> תמונותיו הבלעדיות פורסמו והצליחו לעורר הד ציבורי בכל הנוגע להתנהלות המשטרה במחאה כנגד האפליה והקיפוח העדתיים.<ref name=":1" /> על סמך עדותו לאירועים בהם נכח נכתבו ספרים ומחקרים רבים והוא נהג להרצות על המאורעות הללו.<ref name=":1" /><ref name=":2"></ref>

הוא התגייס בתור צלם צבאי לחיל הים. לאחר שחרורו הקים חנות צילום בחיפה בשכונת הדר, שהייתה מוקד עליה לרגל עבור אוהדי קבוצות הכדורגל של חיפה.<ref name=":4" />

במלחמת יום הכיפורים שירת במילואים בחיל התותחנים, ונפצע ביום השישי למלחמה מרסיסים בגבו ורגלו. הוא פונה לבית החולים רמב"ם ומאוחר יותר עבר שיקום בבית הבראה 3 שבחיפה.

כצלם עיתונות, צילומיו הופיעו בעיתונים רבים. בשנות ה־70 וה־80 פרסם בעיקר בעיתון "חדשות הספורט" אשר נסגר בשנות ה־80.<ref name=":1" />

בשנת 2009, יצא לאור הספר "ואדי סאליב המיתוס ושברו", של אלי נחמיאס ורון שפיגל, אשר עוסק במאורעות ואדי סאליב, ובו עדויות ותמונות של מימל. מתוך הספר: "תודה מיוחדת, לצלם מימל (חיים בן סימון) אשר הואיל למסור לנו את רשמיו מאירועי הואדי, וגם המציא לנו אוסף צילומים נדירים שצילם בעצמו, בעת האירועים בהם נטל חלק וטרם נחשפו לציבור הרחב".<ref></ref>

ב-2016, מספר חודשים לפני שנפטר ערך מועדון הכדורגל מכבי חיפה, טקס הוקרה עבורו בנוכחותו לכבוד חמישים שנים של שיתוף פעולה. הטקס נערך באצטדיון סמי עופר.<ref name=":0" /><ref></ref>

ביולי 2018 עלתה תערוכה במרכז לאמנות עכשווית - הפירמידה, בה הוצגו תצלומים של מימל שצילם בצעירותו בואדי סאליב.<ref name=":3"></ref>

ב-2022 רכש מועדון מכבי חיפה את הזכויות על כל תמונותיו אשר יוצגו במוזיאון מכבי חיפה.

== חיים אישיים ==
היה נשוי ללורט, אבא לשלושה, שי גלית ויניב וסב לתשעה נכדים.

== לקריאה נוספת ==

* אלי נחמיאס, רון שפיגל, ואדי סאליב המיתוס ושברו: מאורעות ואדי סאליב במבט מחקרי חדש, עם ישראל, 2009 

==קישורים חיצוניים==

* [https://www.nli.org.il/he/newspapers/mar/1987/02/04/01/article/248/?srpos=9&e=-------he-20--1--img-txIN%7ctxTI-מימל%2c+חיפה-------------1 הצלם שהפך למוסד], ⁨⁨מעריב⁩, 4 פברואר 1987⁩
* 
* יעקב שחר: [https://mhaifafc.com/newsPage?newsID=26381 מימל ליווה את מכבי חיפה עשרות שנים] 19 באוגוסט 2016

== הערות שוליים ==

קטגוריה:צלמי עיתונות ישראלים
קטגוריה:ישראלים שנולדו ב-1941
קטגוריה:ישראלים שנפטרו ב-2016